**Никола Гелевски**, познат и под псевдонимот **Пандалф Вулкански** (1964, Скопје) — македонски уредник, писател, поет, преведувач и колумнист.

Никола Гелевски - културен центар Точка (2003 - 2009)

  

Гелевски е директор и главен уредник на книгоиздателството Темплум (од 1990, од првите самиздатски изданија), со над 500 објавени изданија (од 1993) во десетина едиции: *Магма* (околу 140 книги), *Лифт* (17), *20/21 Век* (околу 40), *Катапулт* (околу 30), *Градот* (околу 30), *Во 5 кај вртелешките!* (околу 20), *Старо купувам* (6), *Триста ветрила!* (15), *Квир сквер* (7), *Модерна Македонија* (6), *Друга приказна* (околу 20), итн. 

- главен уредник на списанието за култура Маргина (94 објавени броеви од 1994-); 

- главен уредник на списанието за стрип Лифт (12 објавени броеви од 1995 до 2000); 

- основач на наградата за најдобар дебитантски прозен ракопис Новите! (2006-); 

- основач на наградата за стрип Лифт (2018-); 

- основач и главен уредник на порталот Окно (2009-);

- основач и главен уредник на Новогодишниот Темплум фестивал (2010-); 

- основач и главен уредник на регионалниот книжевен фестивал Друга приказна (2016-)

Творештво
---------

Гелевски е автор на следниве објавени книги **(прозните и поетските книги под псевдонимот Пандалф Вулкански):**

*Призрак против Сенка* (постмодернизам за деца; проза, 1993); 

*Светулки и мракови* (прилог за една критика на медиумите; 2002); 

*Контрапункт* (принципи за една поинаква политика, 2004); 

*Архитортура и гробализација* (текстови за градот, 2010);

*Никола Груевски* - 250 хаику (2011); 

*Скопски приказни од 2014* (кратки прози, 2011);

*Фасадата ги јаде темелите* (кратки есеи, 2012);

*Текстилна поема* (сликовница, со Ѓорѓе Јовановиќ, 2018); 

*Девет преобразби во чудната шума* (песни, 2021); 

*Џинџуџе во земјата на афионите* (Темплум, 2022) во која се објавени три негови кратки раскази Под псевдонимот Пандалф Вулкански).

*Панда во дрон* (стрип-сликовница, со Ристо Аврамовски, 2022); 

*Пргавиот зајак* (сликовница, со Будимка Поповска, 2023).

Колумнист
---------

Во периодот од 2009 година, па навака, Никола Гелевски работи и како колумнист во следните медиуми: „Форум" (1999-2001), „Утрински весник" (2001-2009), „Глобус" (2009-2011) и „Окно" (2009-).

Aнтологии
---------

* *Постмодернизам* (1993),
* *Руб Голдберг - Инвенции* (1993),
* *Азбучник на најнеобичните антички митови* (1994),
* *Ден во Скопје* (24 скопски раскази, со Лидија Капушевска-Дракулевска, 2002),
* *Приказни за смртта и љубовта* (мала антологија на светскиот расказ, 2004),
* *The Onion* (сатирични текстови, 2004),
* *Галерија на откачената страна - Гери Ларсон* (карикатури, во две книги, 2005),
* *Крадат град!* (текстови за СК014 од 14 автори, 2010),
* *Неред и гротеска* (текстови за СК014 од 13 автори, 2010),
* *Птици врз кои ноќта и денот се делат* - Блаже Конески (стоте песни, 2014),
* *Коренот на стеблото ја надминува мерата на нивните разуми* - Славко Јаневски (избор од поезијата, 2014),
* *„Како така? Зошто така?" Сè да знае светов сакал!"* - Славко Јаневски (песните за деца, 2014),
* *Што е груевизам* (зборник текстови, 25 автор/к/и, 2015),
* *Суфиски приказни* (2017),
* *Десетте најдобри раскази на светот* (2019),
* *Лавиринт* - Влада Урошевиќ (избор од поезијата, 2019),
* *Концерт за мирис и оркестар* - Лилјана Дирјан (избор од творештвото, 2020),
* *Велалучка колиба, под Водно* - Огнен Чемерски (2017),
* *Дванаесет македонски фотограф/к/и* (со Драги Неделчевски, 2019),
* *Свирачиња/Кома - Сто насловни страници на „Окно"* (2019),
* *Гајле Cinema* - Тања Аждаја (2019),
* *Попреченост* (текстови за инвалидните тела, 2021),
* *Феминистички народни песни* (сликовница, 2022),
* *Македонскиот афоризам* (во Маргина 94, 2022),
* *Џинџуџе во земјата на афионите*, со Владимир Мартиновски, 2022)

Преводи
-------

Гелевски ги има преведено следниве дела:

* *Плас и Плес* - Вилхелм Буш (1993),
* *Ѓаволов речник* - Емброуз Бирс (1993),
* *Марфиев закон* - Артур Блох (1993),
* *Соништа и денови* - Немања Митровиќ (1994),
* *Утопистика* - Имануел Волерстин (со Кирил Цветков, 2002),
* *Тајната интеграција* - Томас Пинчон (раскази, со Жарко Јордановски, 2004),
* *Посета на музејот* - Владимир Набоков (раскази, со други преведувач/к/и, 2004),
* *Ишмаил* - Владимир Арсениевиќ (2005),
* *Гласовите на времето* - Џејмс Г. Балард (2007),
* *Хансеновите деца* - Огнен Спахиќ (2010),
* *Глувци и мачки наопачки* - Луко Паљетак (песни, 2015),
* *Седам на сонце.*.. - Лидија Дејвис (2017),
* *Суфиски приказни* (со Александра Бубевска, 2017),
* *Чудесни апарати* (Гвидо Тартаља, 2019),
* *Јануари во жирафа* - Дејан Алексиќ (2020),
* *Цакум-пакум одело* - Силвија Плат (2020),
* *Your love is king* - Еспи Томичиќ (2021),
* *Попреченост* (текстови за инвалидните тела, со други преведувач/к/и, 2021),
* *Весело броење* - Самуил Маршак (2022),
* повеќе десетици преводи (поезија, проза, теорија, уметност...) за списанието Маргина (од 1994) и за порталот Окно (од 2009-).

Граѓански активности
--------------------

Еден од основачите на здружението Контрапункт (1999), на културниот центар Точка (2003-2009), на групата ГЕМ (Граѓани за европска Македонија, 2008), на групата Плоштад Слобода (2010), на здружението Јадро (2012)... Член на УО на ФООМ (2002-2006).

Реализирани проекти
-------------------

*Лабрис* (стрип на околу 900 страници, заедно со Александар Станковски, 1992-1996; околу 400 страници се објавени во 12 броеви на списанието Лифт, 1995-2000); 

*Сурогати* (450 картички во чест на Марко Цепенков; заедно со 25 уметници, 2006); 

*Ширење на маргините* (со здружението Контрапункт, 2002-2005); 

*Слевање на маргините* (со здружението Контрапункт, 2006-2009; главна цел на двата проекта: „промоција и ширење на принципите на децентрализација, демократизација и демонополизација /3Д/ на полето на културата и културната политика")

Награди
-------

Добитник на наградата „Борјан Таневски" за 2007 (за „најпроминентен колумнист на годината")

Наводи
------

1. ↑  Никола Гелевски и Владимир Мартиновски (приредувачи), *Џинџуџе во земјата на афионите: антологија на македонскиот краток расказ*. Скопје: Темплум, 2022, стр. 155-159 и 360.